CELEX: 62019CN0635
Language: sk
Date: 2019-08-26 00:00:00
Title: Vec C-635/19: Návrh na začatie prejudiciálneho konania, ktorý podal Órgano Administrativo de Recursos Contractuales de la Comunidad Autónoma de Euskadi (Španielsko) 26. augusta 2019 – Confederación Sindical Comisiones Obreras de Euskadi/Ayuntamiento de Arrigorriaga

2.12.2019   
            
            
               SK
            
            
               Úradný vestník Európskej únie
            
            
               C 406/10
            
         
      Návrh na začatie prejudiciálneho konania, ktorý podal Órgano Administrativo de Recursos Contractuales de la Comunidad Autónoma de Euskadi (Španielsko) 26. augusta 2019 – Confederación Sindical Comisiones Obreras de Euskadi/Ayuntamiento de Arrigorriaga
      (Vec C-635/19)
      (2019/C 406/15)
      Jazyk konania: španielčina
      
         Vnútroštátny súd, ktorý podal návrh na začatie prejudiciálneho konania
      
      Órgano Administrativo de Recursos Contractuales de la Comunidad Autónoma de Euskadi
      
         Účastníci konania pred vnútroštátnym súdom
      
      
         Navrhovateľka: Confederación Sindical Comisiones Obreras de Euskadi
      
         Odporkyňa: Ayuntamiento de Arrigorriaga
      
         Prejudiciálna otázka
      
      Odporuje smernici 2014/24/EÚ (1) vnútroštátny právny predpis, akým je článok 122 ods. 2 LCSP (2), ktorý ukladá verejným obstarávateľom povinnosť zahrnúť do súťažných podkladov, ktorými sa riadi verejná zákazka, osobitnú podmienku plnenia zákazky, ktorá ukladá úspešnému uchádzačovi povinnosť zaručiť mzdové podmienky zamestnancov aspoň v súlade s uplatniteľnou odvetvovou kolektívnou zmluvou, a to aj v prípade, ak táto odvetvová kolektívna zmluva podľa právnych predpisov týkajúcich sa kolektívneho vyjednávania a kolektívnych zmlúv, ktoré stanovujú, že v mzdových otázkach má prednosť podniková kolektívna zmluva a že platná kolektívna zmluva sa z ekonomických, technických, organizačných alebo výrobných dôvodov nemusí uplatniť, nie je záväzná pre podnik, ktorému bola zadaná zákazka?
      
         (1)  Smernica Európskeho parlamentu a Rady 2014/24/EÚ z 26. februára 2014 o verejnom obstarávaní a o zrušení smernice 2004/18/ES (Ú. v. EÚ L 94, 2014, s. 65).
      
         (2)  Ley 9/2017, de 8 de noviembre, de Contratos del Sector Público (zákon č. 9/2017 z 8. novembra o verejných zákazkách).